news_article: Kisapuistossa jatkettiin jääkiekkoliigaa alkukauden sävelten tahtiin. SaiPa otti kotivoiton Rauman Lukon kustannuksella maalein 4–1 (2–1, 0–0, 2–0) pelissä, jonka kaikki maalit tehtiin erikoistilanteista.
  Lukko kävi johdossa Aaron Gagnonin ylivoimaohjauksella, mutta sen jälkeen SaiPan teho erikoistilanteissa oli yli 50-prosenttista. Isäntien puolustaja Simo-Pekka Riikola, 22, ylsi saman tien viime kauden maalimääräänsä kahdella viivalta laukomallaan osumalla.
  – Ei tullut sentään tuplalänkiä, kun toinen kiekoista taisi upota maalivahdin kainalosta. Paransimme ainakin paljon perjantaista, kiteytti Jokipoikien kasvatti Riikola.
  Janne Tavi laukoi SaiPalle maalin joukkueen pelattua viidellä kolmea vastaan, mutta Lukon neljän hyökkääjän pakkopelimiehitys jäi osumitta puolentoista minuutin vastaavalla ylivoimalla.
  – Erikoistilanteillahan näitä pelejä nykyään ratkotaan. On ihan sama, miltä ylivoimapelimme näyttää, jos maaleja vain ei synny, kuittasi Lukko-luotsi Risto Dufva.
  
events: E1
events: game result
events: SaiPa
events: Lukko
events: 4–1
events: 2–1 0–0 2–0